CELEX: 62014TN0688
Language: et
Date: 2014-09-19 00:00:00
Title: Kohtuasi T-688/14: 19. septembril 2014 esitatud hagi – Airport Handling versus komisjon

3.11.2014   
            
            
               ET
            
            
               Euroopa Liidu Teataja
            
            
               C 388/26
            
         19. septembril 2014 esitatud hagi – Airport Handling versus komisjon
   (Kohtuasi T-688/14)
   2014/C 388/32
   Kohtumenetluse keel: itaalia
   
      Pooled
   
   
      Hageja: Airport Handling SpA (Somma Lombardo, Itaalia) (esindajad: advokaadid R. Cafari Panico ja F. Scarpellini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada täies ulatuses Euroopa Komisjoni 9. juuli 2014. aasta otsus C (2014) 4537 final, millega algatati ametlik uurimismenetlus seoses juhtumiga SA. 21420 (2014/NN) ning äriühingu Airport Handling S.p.A. asutamise suhtes;
            
         
               —
            
            
               teise võimalusena ning juhuks, kui vastupidi hageja lootustele nõustutakse ainult osaga käesoleva hagi raames esitatud etteheidetest, tühistada eespool nimetatud otsus vastavas osas;
            
         
               —
            
            
               mõista kohtukulud igal juhul välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on rikutud ja vääralt kohaldatud ELTL artikli 107 lõiget 1 ja artikli 108 lõiget 2.
               
                           —
                        
                        
                           Hageja heidab ette otsuses sisalduvat õigusrikkumist, mis seisneb selles, et komisjon asus ekslikult seisukohale, et Airport Hangling S.p.A. on SEA Handling’u järglane nende kahe äriühingu vahel eeldatavalt esineva majandusliku järjepidevuse suhte alusel, ning otsustas sellise eksliku eelduse alusel võtta vastu ametliku uurimismenetluse algatamise otsuse.
                        
                     
         
               2.
            
            
               Teine väide käsitleb samuti ELTL artikli 107 lõike 1 ja artikli 108 lõike 2 rikkumist ja väära kohaldamist.
               
                           —
                        
                        
                           Hageja väidab selles osas, et otsus on ekslik, kuivõrd komisjon asus seisukohale, et Airport Handling S.p.A. kapitali sissemakse tegemine võib kujutada endast ühisturuga kokkusobimatut riigiabi, ning algatas sellise eksliku eelduse alusel ametliku uurimismenetluse.
                        
                     
         
               3.
            
            
               Kolmas väide, et on rikutud hea halduse põhimõtet.
               
                           —
                        
                        
                           Hageja väidab selles osas, et komisjon eiras vaidlustatud otsust vastu võttes oma kohustust analüüsida erapooletult ja hoolikalt oma valduses olevat teavet ning rikkus nõuet kaaluda kõiki mängus olevaid huvisid.